A BIZOTTSÁG 1501/2002/EK RENDELETE
(2002. augusztus 22.)
a 2848/98/EK rendeletnek a nyersdohányágazatban alkalmazott kvóta-visszavásárlási program részletes szabályai tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 546/2002/EK rendelettel1 módosított,a nyersdohány piacánakközös szervezésérőlszóló, 1992. június 30-i 2075/92/EGK tanácsi rendeletre2 és különösen annak 14a. cikkére,
mivel:
(1) A legutóbb az 1005/2002/EK rendelettel3 módosított, a nyersdohányágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak meghatározásárólszóló, 1998. december 22-i 2848/98/EK bizottsági rendelet4 35. cikkének (2) bekezdése előírja, hogy a kvóta-visszavásárlási eljárás részeként a szeptember 1-jétől december 31-ig terjedő időszakban a tagállamok nyilvánosságra hozzák a termelők azon szándékát, hogy eladják kvótáikat, hogy a többi termelő számára lehetővé tegyék azok megvásárlását, mielőtt véglegesen visszavásárolják azokat.
(2) A tapasztalat azt mutatta, hogy ez a négy hónapos időszak túlságosan hosszú, és meg kell felezni, ami által a visszavásárlási eljárás felgyorsítható és vonzóbbá tehető a termelők számára, mivel így lerövidül az eladási folyamat lezárásával kapcsolatos bizonytalanság időszaka is.
(3) Tekintettel arra, hogy a módosítandó időszak szeptember 1-jén kezdődik, e rendeletnek azonnal hatályba kell lépnie.
(4) Az e rendeletben előírt intézkedések összhangban vannak a Dohánypiaci Irányítóbizottság véleményével,
ELFOGADTA EZT A RENDELETET:
1. cikk
A 2848/98/EK rendelet 35. cikke a következőképpen módosul:
a) a 35. cikk (1) és (2) bekezdésében a "szeptember 1."-re történő hivatkozás helyébe a "november 1."-re történő hivatkozás lép;
b) a 35. cikk (3) bekezdése helyébe a következő szöveg lép:
"(3) Amikor letelik a (2) bekezdés első albekezdésében megállapított két hónapos időszak, a termelők által meg nem vásárolt minden kvóta véglegesen visszavásárlásra kerül."
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. augusztus 22-én.